προς θεων και ηρωων των τε σεαυτου πατερων οστις ων τυγχανεις ο τον χωρον τουτον νυν τε εχων και οστις επειτα εξεις και πας ο δευρο ιων μη ποτε λυμηνη τουδε του σηματος η τη δωμησει των λιθων η τως χωματι τοις τε κιοσιν και τοις επ αυτων ανδριασιν οστις δε η σωμα κεινησειε τι των εν αυτωι κειμενων η καθελοι τι συνχεας η συνθραυσας η αποκρουσας του μνηματος η εκκολαψας τι των επιγραμματων τουτωι μη πατρις οικοιτο μη γη καρπον εκφεροι μη πλεοιτο θαλασσα μη γυναικες τικτοιεν κατα φυσιν κακος δε κακως απολοιτο πας τε αυτος προριζος και παιδες παιδων και γενος και ονομα και οικου εστια και ταφοι πατερων μετιοντων αυτον και ελαυνοντων ηλιου τε του παντα εφορωντος και διος ολυμπιου πλουτωνος τε και της δημητρος κορης των τε αρτεμιδος εκατης κυνων ερινυων τε και δαειρας και ερμου χθονιου και αρας της πρεσβυτατης δαιμονων οποσοις τε αλλοις θεων επιμελεια τε και φροντις ψυχων αγαθων και επι πρωτωι δε και επι πρωτοις η αυτη αρα οστις η ετερωι προσταξειεν η γνωμης αρξειεν η γνωμηι συμβαλοιτο η χερσιν υ πουργησειεν κεινηθηναι τι τουτων η καθαιρεθηναι τωι δε κατα χωραν φυλαττοντι και τιμωντι τα νενομισμενα και αυξοντι πολλα και αγαθα ειναι τουτωι και αυτωι και πατριδι και οικωι και τηι επειτα μνημηι και εκγονοις.
Pont. — Neokaisareia (Niksar) — 2nd half 2nd c. AD — Moraux, Impréc.fun. (1959)
 2nd half 2nd c. AD 